|  |  |
| --- | --- |
|  |  |

**ESBORRANY ACTA DE LA SESSIÓ ORDINÀRIA DE 25 DE JULIOL DE 2022 DE LA MESA NEGOCIADORA**

**DE LA UNIVERSITAT DE VALÈNCIA**

**Assistents**

|  |  |
| --- | --- |
| **Per la Universitat**  Ernest Cano Cano, vicerector d’Ordenació Acadèmica i Professorat.  Helena Rausell Guillot, vicerectora d'Igualtat, Diversitat i Polítiques Inclusives  José Ramírez Martínez, vicegerent de RRHH i Organització Administrativa.  Laura Mateu López, tècnica de gestió del  Servei de RRHH-PAS  **Seccions sindicals**  Maribel Belda Ferrer (CCOO)  Fernando Casanova Valle (CCOO)  Laura Esteve González (CCOO)  Gloria Royo de León Parra (CSIF)  Ana Segura Martínez (CSIF)  Sònia Caparrós Gutiérrez (STEPV)  Carlos Vicente Celda Muñoz (UGT)  Silvia Arranz Ferré (UGT) | A la ciutat de València, a les 09:39 hores del dia 25 de juliol de 2022, reunits els assistents relacionats al marge esquerre, a la Sala de Juntes, Nivell III de l'edifici de Rectorat, s'inicia la sessió de la Mesa Negociadora per a tractar l’ordre del dia següent:   1. Aprovació, si escau, de l'acta de la sessió anterior. 2. Creació de la Comissió Negociadora del IV Pla d’Igualtat de la Universitat de València. 3. Torn obert de paraules. |

**Punt 1.- Aprovació, si escau, de l'acta de la sessió anterior.**

El vicerector d’Ordenació Acadèmica i Professorat comença la reunió sol·licitant el vot respecte de l’aprovació de l’acta de la sessió anterior.

S'aprova per unanimitat de les quatre seccions sindicals CCOO, STEPV, CSIF i UGT l’acta de la sessió de data 06 de juny de 2022.

**Punt 2.- Creació de la Comissió Negociadora del IV Pla d’Igualtat de la Universitat de València.**

El vicerector d’Ordenació Acadèmica i Professorat explica que tal com consta en la documentació adjunta a la convocatòria, el IV Pla d'Igualtat serà objecte de negociació i que el diagnòstic es farà en el si d'una Comissió Negociadora del Pla d'Igualtat que la institució entén ha d'emanar de la Mesa Negociadora.

A continuació dona la paraula a la vicerectora d'Igualtat, Diversitat i Polítiques Inclusives.

La vicerectora comenta que actualment està vigent en la nostra Universitat el III Pla d'Igualtat que finalitza aquest any 2022 i que s'ha pres la decisió de prorrogar-lo durant tot l'any 2023 mentre es prepara l'IV Pla d'Igualtat.

D'acord amb la modificació introduïda per Reial decret-llei 6/2019, d'1 de març, de mesures urgents per a la garantia de la igualtat de tracte i d'oportunitats entre dones i homes en el treball i l'ocupació, els plans d'igualtat requereixen l'elaboració prèvia d'un diagnòstic negociat amb la representació legal de les persones treballadores, per la qual cosa és necessària la creació d'una Comissió Negociadora del IV Pla d'Igualtat de la Universitat de València.

Aquesta Comissió estarà composta per part de la institució per la vicerectora d'Igualtat, Diversitat i Polítiques Inclusives, qui la presidirà, el vicerector d’Ordenació Acadèmica i Professorat, el vicegerent de RRHH i Organització Administrativa i la directora de la Unitat d'Igualtat.

En aquesta reunió de la Mesa Negociadora l'objectiu és crear aquesta Comissió i que les diferents seccions sindicals trien els membres que en ella els representaran.

El vicerector dona la paraula a les seccions sindicals:

UGT: Suggereixen que en el punt del document on es recull l'article 28 apartat 2 de l'Estatut dels Treballadors, s'incloguen tots dos paràgrafs d'aquest apartat i no únicament el primer. Sol·liciten que en la descripció de l'indicador 2 dels indicadors de PAS s'incloga "i edat".

A continuació planteja una sèrie de preguntes: Respecte de la diferència entre els indicadors 9 i 10 de PAS qüestiona perquè raó no apareix el grup C en l'indicador 10 i si s'inclou o no al personal interí o només als funcionaris/as de carrera. Sobre els indicadors 20 i 21 de PDI opina que haurien de recollir-se també en el PAS. Finalment sobre l'indicador 7 de l'estudi sobre bretxa salarial pregunta si la referència a "administració mixta" al·ludeix a administració general i especial.

La vicerectora comenta que pren nota dels suggeriments.

CCOO: Consideren que no és necessari comentar en aquest moment el document adjuntat perquè es tracta d'una proposta d'inici que serà objecte de negociació. Opina que la Comissió Negociadora hauria de ser paritària, amb un membre per cada secció sindical. Planteja la pregunta de si es redactarà un reglament per al funcionament i la presa de decisions dins d'aquesta comissió.

El vicerector aclareix que no és necessari un reglament especial, les normes de funcionament de la comissió seran les mateixes de la Mesa Negociadora. La institució està d'acord en nomenar una persona per cada secció, el pes de la qual en la votació serà el que el seu sindicat té en la Mesa Negociadora segons els resultats electorals.

CSIF: Respecte dels indicadors 20, 21 i 22 de PDI, recorda que la seua secció ja va recomanar que es tinguera en compte la situació familiar en la tria de docència i insisteix que hauria de ser tingut en compte per al IV Pla d'Igualtat. Sobre la composició de la comissió , es mostren d'acord.

La Vicerectora indica que els indicadors 20, 21 i 22 s'incorporaran també al PAS.

STEPV: Entenen que es tracta d'un document de treball inicial que ja es negociarà. Fan una crida sobre la barreja lingüística d'aquest, que incorpora parts en valencià i en castellà. Finalment, sol·liciten que quan es fa referència als permisos per maternitat, paternitat i adopció, s'incloga també el permís per acolliment.

El vicerector d’Ordenació Acadèmica i Professorat indica que les seccions hauran de comunicar a la vicerectora d'Igualtat, Diversitat i Polítiques Inclusives quines persones seran les designades per a conformar la comissió.

La vicerectora comenta el cronograma que està previst, els informes estaran disponibles a partir de gener o febrer i mentre es convocarà la comissió sobre setembre o octubre per a constituir-la, recollir els canvis en els indicadors i crear els grups de treball.

Finalment se sotmet el punt a votació i s'aprova amb els vots a favor de totes les seccions sindicals.

**Punt 3.- Torn obert de paraules.**

El vicerector obri un torn de paraules sense que es produïsca cap intervenció.

Sense més assumptes que tractar, a les 10:06 hores, el president clou la sessió, del contingut de la qual s'estén aquesta acta.

La secretària Vist-i-plau

El president de la Mesa Negociadora

Laura Mateu López Ernest Cano Cano